b"\n_START_ARTICLE_\nChicago 19\n_START_SECTION_\nOzadje\n_START_PARAGRAPH_\nS podobnim sprejemom kot Chicago 18, se je Chicago 19 uvrstil na 37. mesto lestvice Billboard 200 (na lestvici je ostal 42 tednov), dosegel je platinast certifikat, z njega pa je iz\xc5\xa1lo nekaj hit singlov - \xc2\xbbLook Away\xc2\xab\xc2\xa0(1. mesto), \xc2\xbbI Don't Wanna Live Without Your Love\xc2\xab\xc2\xa0(3. mesto) in \xc2\xbbYou're Not Alone\xc2\xab\xc2\xa0(10. mesto). Konec leta 1989 je uspeh dosegla tudi remiksana verzija Scheffove skladbe \xc2\xbbWhat Kind of Man Would I Be?\xc2\xab\xc2\xa0(5. mesto), ki je iz\xc5\xa1la na kompilacijskem albumu Greatest Hits 1982\xe2\x80\x931989. Album vsebuje predvsem skladbe zunanjih piscev, podobno kot predhodnik. Avtorica prvih dveh singlov je Diane Warren, avtor tretjega pa Jimmy Scott._NEWLINE_Po promocijski turneji Chicago 19, je bil zaradi nerazkritih razlogov iz skupine odpu\xc5\xa1\xc4\x8den originalni bobnar Danny Serpahine. Skupini se je nato pridru\xc5\xbeil studijski bobnar Tris Imboden.\n_START_SECTION_\nNeizdane skladbe\n_START_PARAGRAPH_\nPosneta je bila tudi alternativna verzija \xc2\xbbCome in from the Night\xc2\xab\xc2\xa0z naslovom \xc2\xbbHide Behind the Window\xc2\xab, obstaja pa tudi del skladbe \xc2\xbbVictorious\xc2\xab, ki je bil izpu\xc5\xa1\xc4\x8den iz kon\xc4\x8dne verzije. Za izdajo na albumu je bila planirana tudi priredba Reddingove \xc2\xbbI Can't Turn You Loose\xc2\xab, ki jo je skupina v \xc5\xbeivo izvedla julija 1988. Iz kon\xc4\x8dnega izbora skladb je izpadla tudi \xc2\xbbDancing in The Streets\xc2\xab, ki je bila leta 1989 na koncertu v Houstonu izvedena kot dodatek, tam pa je bila izvedena tudi Picketova \xc2\xbbIn the Midnight Hour\xc2\xab. S tega snemanja obstaja tudi demo verzija \xc2\xbbLook Away\xc2\xab\xc2\xa0in zgodnji demo posnetek \xc2\xbbWhat Kind of Man Would I Be\xc2\xab\xc2\xa0z alternativnim besedilom."